वीर टिकेन्द्रसिंह पार्क , शहीद मीनार और पास ही पोलो ग्राउंड हर एक का ध्यान आकर्षित करता है | वीर टिकेन्द्रजीत सिंह ने अंग्रेजो के खिलाफ लड़ते हुए यही फाँसी का फंदा अपने गले से लगा लिया था | पोलो मैदान पर आज सभाए और रैलियाँ भी होती है | तथापि विभिन्न खेलो का केंद्र तो यह ही है | संग्रहालय , चिड़ियाघर आदि भी पर्यटकों को आकर्षित करते है | इस चिड़ियाघर में मणिपुर में पाया जाने वाला शंघाई हिरण भी देखा जा सकता है | लान्ग्थ्वल या काँचीपुर में पुराने राजाओं का विश्राम गृह था | अब इसके खंडहर ही शेष है | पहाडी के नीचे समतल भूमि पर मणिपुर विश्वविद्यालय भी भव्य और दर्शनीय है |